Angelus Domini
Angelus Domini est precatio Christiana, in qua credentes catholici ter in die incarnationem Iesu Christi Salvatoris commemorant. Verba orationis breviter annuntiant vocationem Dei per angelum suum Gabrielem, responsionem hominis, et actionem inhabitationemque Dei apud homines. Ad hanc orationem sonantur campanae ter in die, circa horas sextam, duodecimam, et sextam decimam (vel septimam decimam). Nonnullis regionibus etiam tertia oratio secundum tempus anni ad finem diei adaptatur. Tempore paschali oratio "Angelus domini" prece "Regina caeli" restituitur. Quae duae orationes Romae a papa in dominicis et festis meridie ab aedificio apostolico super plateam sancti Petri dicuntur. Anno 2006 tredecies centena milia hominum his orationibus cum Papa Benedicto XVI interfuerunt.